stanford-oval/wikipedia huggingface dataset:
The Nightmare Before Christmas (פסקול)
רשימת רצועות

| מס' | שם | מבצע (ים) | משך |
| --- | --- | --- | --- |
| 1. | Overture  | תזמורת | 1:48 |
| 2. | Opening  | פטריק סטיוארט | 0:57 |
| 3. | This is Halloween  | תושבי עיר האלווין | 3:16 |
| 4. | Jack's Lament  | דני אלפמן | 3:14 |
| 5. | Doctor Finklestein/In the Forest  |   | 2:36 |
| 6. | What's This?‎  | דני אלפמן | 2:59 |
| 7. | Town Meeting Song  | דני אלפמן, צוות האלווין | 2:56 |
| 8. | Jack and Sally Montage  |   | 5:17 |
| 9. | Jack's Obsession  | דני אלפמן, צוות האלווין | 2:46 |
| 10. | Kidnap the Sandy Claws  | פול רובנס, קתרין או'הארה, דני אלפמן | 3:02 |
| 11. | Making Christmas  | דני אלפמן, תושבי עיר האלווין | 3:57 |
| 12. | Nabbed  |   | 3:04 |
| 13. | Oogie Boogie's Song  | קן פייג', אד אייבורי | 3:17 |
| 14. | Sally's Song  | קתרין או'הארה | 1:47 |
| 15. | Christmas Eve Montage  |   | 4:43 |
| 16. | Poor Jack  | דני אלפמן | 2:31 |
| 17. | To the Rescue  |   | 3:38 |
| 18. | Finale/Reprise  | דני אלפמן, קתרין או'הארה, תושבי עיר האלווין | 2:44 |
| 19. | Closing  | פטריק סטיוארט | 1:26 |
| 20. | End Title  |   | 5:05 |
| דיסק בונוס בהוצאה המחודשת (2006)> מס' | דיסק בונוס בהוצאה המחודשת (2006)> שם | דיסק בונוס בהוצאה המחודשת (2006)> מבצע (ים) | דיסק בונוס בהוצאה המחודשת (2006)> משך | דיסק בונוס בהוצאה המחודשת (2006)>  | דיסק בונוס בהוצאה המחודשת (2006)>  | דיסק בונוס בהוצאה המחודשת (2006)>  | דיסק בונוס בהוצאה המחודשת (2006)>  | דיסק בונוס בהוצאה המחודשת (2006)>  | דיסק בונוס בהוצאה המחודשת (2006)>  |
| --- | --- | --- | --- | --- | --- | --- | --- | --- | --- |
| 1. | This is Halloween  | מרילין מנסון | 3:22 |  |  |  |  |  |  |
| 2. | Sally's Song  | פיונה אפל | 3:20 |  |  |  |  |  |  |
| 3. | What's This?‎  | פול אאוט בוי | 3:00 |  |  |  |  |  |  |
| 4. | Kidnap the Sandy Claws  | She Wants Revenge | 5:09 |  |  |  |  |  |  |
| 5. | This is Halloween  | פאניק! אט דה דיסקו | 3:36 |  |  |  |  |  |  |
| 6. | Making Christmas (דמו)   | דני אלפמן | 5:34 |  |  |  |  |  |  |
| 7. | Oogie Boogie's Song (דמו)   | דני אלפמן | 3:15 |  |  |  |  |  |  |
| 8. | Kidnap the Sandy Claws (דמו)   | דני אלפמן | 2:51 |  |  |  |  |  |  |
| 9. | This is Halloween (דמו)   | דני אלפמן | 3:19 |  |  |  |  |  |  |
| רצועות בונוס ב-Best Buy> מס' | רצועות בונוס ב-Best Buy> שם | רצועות בונוס ב-Best Buy> מבצע (ים) | רצועות בונוס ב-Best Buy> משך | רצועות בונוס ב-Best Buy>  | רצועות בונוס ב-Best Buy>  | רצועות בונוס ב-Best Buy>  | רצועות בונוס ב-Best Buy>  | רצועות בונוס ב-Best Buy>  | רצועות בונוס ב-Best Buy>  |
| --- | --- | --- | --- | --- | --- | --- | --- | --- | --- |
| 10. | Town Meeting Song (דמו)   | דני אלפמן | 2:47 |  |  |  |  |  |  |
| 11. | What's This?‎ (דמו)   | דני אלפמן | 3:00 |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  ארצות הברית | בילבורד 200 | 52 |
הערות שוליים

↑  Billboard 200 Chart, Billboard
↑  James Montgomery, Fall Out Boy, Panic, Marilyn Manson Add To New 'Nightmare Before Christmas' Soundtrack, MTV News (באנגלית)
| --- | --- |
בקרת זהויות :  MusicBrainz release group: 16879ae9-c718-328e-b2e4-cef03537eb4b
אויסקירכן

אויסקירכן (בגרמנית: Euskirchen) היא בירת מחוז אויסקירכן, נורדריין-וסטפאליה, גרמניה. היישוב במקום קיבלה מעמד של עיר עוד ב-1302. בדצמבר 2007 התגוררו בעיר כ-55,446 תושבים. משמעות המילה אויסקירכן היא "כנסייה על שפלת הנהר".
מבין התושבים הבולטים שהתגוררו בעיר, ניתן למנות את הרמן אמיל פישר, וילי גראף, היינץ פלוהה ובטינה ויגמן.
השוק הישן של אויסקירכן
בשנת 1994 התרחש הטבח בבית המשפט אויסקירכן.
כלכלה

החיבור למערכת התחבורה הארצית משמעותי לכלכלה המקומית. באויסקירכן יש שדות חקלאיים רחבים. סלק סוכר הוא אחד הגידולים המשמעותיים בשדות אלו, ומשנת 1879 ישנו מפעל לייצור סוכר.
בנוסף על החקלאות, יש בעיר גם אזורי תעשייה משמעותיים הכוללים בין השאר מפעלים של פרוקטר אנד גמבל ו-Miele. בעבר התקיימה בעיר גם תעשייה לייצור בדים. בעיר פועל גם מטה של חברת התקשורת דויטשה טלקום.
ערים תאומות

הערים התאומות של אויסקירכן הן
הממלכה המאוחדת בייסינגסטוק, אנגליה, הממלכה המאוחדת (מ־1986)
צרפת שרלוויל-מזייר, צרפת (מ־1964)
הערות שוליים

↑  "Partnerstädte". euskirchen.de (בגרמנית). Euskirchen. נבדק ב-2021-02-02.
| --- | --- |
בקרת זהויות :  NLI: 987007564578705171  BnF: cb15288630c (data)  GND: 4015784-2  LCCN: n81062638  MusicBrainz: e72575cb-7ce0-4064-9955-ac8217c35ad3  NKC: ge715123  VIAF: 159456124   WorldCat (עם VIAF): 159456124
Tony Sings the Great Hits of Today!

Tony Sings the Great Hits of Today! (בעברית: טוני שר את הלהיטים הגדולים ביותר של היום!) הוא אלבום האולפן ה-28 של זמר הג'אז האמריקאי טוני בנט. את האלבום הוציאה לאור ב-7 בינואר 1970 חברת התקליטים קולומביה רקורדס. לאחר ניסיונותיו החוזרים ליצור מוזיקה שתצליח בשווקים הבינלאומיים, החליט בנט לבצע באלבום זה שירים שזכו להכרה בינלאומית כמו "MacArthur Park" של ריצ'רד האריס ו-"Something" של הביטלס.
רקע

מנכ"ל חברת התקליטים קולומביה רקורדס, קלייב דייוויס, ראה את נתוני המכירות של אלבומיו של בנט יורדות בהתמדה. לכן, הציע לו להקליט באלבומו החדש חומרים עכשוויים, שזכו כבר להצלחה מסחרית בשוק הבינלאומי. לטענתו של דייוויס, הרפרטואר של בנט היה מוישן, ולא פנה לקהל הצעיר החדש. באותה תקופה פנתה חברת התקליטים לרבים ממצבת האומנים החתומים בה, דוגמת לנה הורן וברברה סטרייסנד, במטרה לשנות את סוגם המוזיקלי המועדף. חלק מהמוזיקאים ראו את ההזדמנות להשתלב ברוח העכשווית של מוזיקת המיינסטרים כמו פגי לי, אולם בנט הטיל רבב בהצעת קולומביה רקורדס. ”לאחר שחברת התקליטים פנתה אליי, ניסיתי לבחור כמה שירי רוק עכשוויים שיכולתי לסבול. זאת אומרת שרוב השירים שהאזנתחי להם עוררו בי בחילה” – כתב בנט באוטוביוגרפיה שלו.
לאחר יציאתו האלבום לא עמד בציפיותיה של חברת התקליטים, והגיע למקום ה-144 בלבד בבילבורד 200.
ביקורות

האתר "Allmusic" העניק לאלבום כוכב זהב אחד מתוך חמישה, וציין כי ניכרות תחושות העצלנות והאכזבה בקולו של בנט. אולם הוא ציין כי ברצועה "Is That All There Is?" הוא היה נשמע נלהב ממילות השיר. "Eleanor Rigby", שבוצע גם הוא על ידי בנט באלבום, צוין לרעה בביקורת של ויל פרידואלד, שטען כי הוא דיקלם את השיר כאילו מדובר בקריאה מדף נייר.
רשימת רצועות

| מס' | שם | משך |
| --- | --- | --- |
| 1. | MacArthur Park  | 3:26 |
| 2. | Something  | 3:21 |
| 3. | The Look Of Love  | 2:53 |
| 4. | Here, There and Everywhere  | 2:46 |
| 5. | Live For Life  | 3:47 |
| 6. | Little Green Apples  | 2:52 |
| 7. | Eleanor Rigby  | 3:43 |
| 8. | My Cherie Amour  | 3:53 |
| 9. | Is That All There Is?  | 4:36 |
| 10. | Here  | 3:39 |
| 11. | Sunrise, Sunset  | 3:42 |
| משך כולל: | משך כולל: | 38:44 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 144 |
הערות שוליים

↑  Bennett, Tony; Friedwald, Will (1998). The Good Life: The Autobiography Of Tony Bennett. Pocket Books. p. 268. ISBN 0-671-02469-8.
↑  Gavin, James (1992-09-27). "Tony Bennett Carries the Torch for Classic Pop". הניו יורק טיימס.
↑  Friedwald, Will (1996). Jazz Singing. Da Capo Press. p. 397. ISBN 0-306-80712-2.
↑  Tony Bennett - The Billboard 200
| טוני בנט |
| --- | --- | --- |
דיסקוגרפיה
| אלבומי אולפן | Because of You • Cloud 7 • Alone at Last with Tony Bennett • Tony • The Beat of My Heart • Long Ago and Far Away • In Person! • Strike Up the Band • Hometown, My Town • To My Wonderful One • Tony Sings for Two • Alone Together • Sings a String of Harold Arlen • My Heart Sings • I Left My Heart in San Francisco • I Wanna Be Around... • This Is All I Ask • The Many Moods of Tony • When Lights Are Low • Who Can I Turn To • If I Ruled the World: Songs for the Jet Set • The Movie Song Album • Tony Makes It Happen • For Once in My Life • Yesterday I Heard the Rain • Snowfall: The Tony Bennett Christmas Album • I've Gotta Be Me • Tony Sings the Great Hits of Today! • Tony Bennett's "Something" • Love Story • Summer of '42 • With Love • The Good Things in Life • Listen Easy • Life Is Beautiful • The Tony Bennett/Bill Evans Album • Tony Bennett Sings 10 Rodgers & Hart Songs • Tony Bennett Sings More Great Rodgers and Hart • Together Again • The Art of Excellence • Bennett/Berlin • Astoria: Portrait of the Artist • Perfectly Frank • Steppin' Out • Here's to the Ladies • Tony Bennett on Holiday • Tony Bennett: The Playground • Bennett Sings Ellington: Hot & Cool • Playin' with My Friends: Bennett Sings the Blues • A Wonderful World • Christmas With Tony Bennett and the London Symphony Orchestra • The Art of Romance • Duets: An American Classic • A Swingin' Christmas • Duets II • Viva Duets • Cheek to Cheek • The Silver Lining: The Songs of Jerome Kern • Love Is Here to Stay • Love for Sale] |  |
| סינגלים | "Because of You" • "Cold, Cold Heart" • "Blue Velvet" • "Here in My Heart" • "Rags to Riches" • "Stranger in Paradise" • "Close Your Eyes" • "Just in Time" • "One for My Baby (and One More for the Road)" • "In the Middle of an Island" • "Climb Ev'ry Mountain" • "I Left My Heart in San Francisco" • "I Wanna Be Around" • "The Good Life" • "This Is All I Ask" • "When Joanna Loved Me" • "A Taste of Honey" • "It's a Sin to Tell a Lie" • "If I Ruled the World" • "The Shadow of Your Smile" • "The Very Thought of You" • "For Once in My Life" • "MacArthur Park" • "(Where Do I Begin?) Love Story" • "Living Together, Growing Together" • "New York State of Mind" • "Just in Time" • "Body and Soul" • "The Lady Is a Tramp" • "Don't Get Around Much Anymore" • "Anything Goes" • "I Can't Give You Anything but Love, Baby" • "Nature Boy" • "Winter Wonderland" • "I Get a Kick Out of You" • "Love for Sale" |  |
| --- | --- |
בקרת זהויות :  MusicBrainz release group: a567f785-3c24-4948-83fa-20bdae95904b
אדינץ

אדינץ (ברומנית: Edineț; ברוסית: Единец', ידינץ; ביידיש: יידניץ, יידיניץ או יעדינעץ) היא עיר בצפון מולדובה, כ-200 ק"מ צפונית לבירה קישינב, ובירת מחוז ידינץ. אדינץ שוכנת בחבל הארץ ההיסטורי בסרביה.
היסטוריה

האזכור הכתוב הראשון ליישוב הוא במסמך של נסיך מולדובה אלכסנדרו הטוב משנת 1431, בו מוזכר הכפר בשם ויאדינצי (Viadineți). במסמך משנת 1690 של הנסיך קונסטנטין מוזכר הכפר בשם יאדינצי (Iadineți). השם אדינץ (Edineț) מוזכר בכתובים החל משנת 1663. בשנת 1812 סופח האזור על ידי האימפריה הרוסית, ונכלל באזור בסרביה. עם סיומה של מלחמת העולם הראשונה ב-1918 הכריזה בסרביה על עצמאותה, ובהמשך אותה השנה הוכרז על איחודה עם ממלכת רומניה. בתקופה זו נכללה אדינץ בתחום מחוז חוטין.
ב-1940, בעקבות הסכם ריבנטרופ–מולוטוב, השתלטה ברית המועצות על בסרביה, והעיירה אדינץ סופחה לרפובליקה הסובייטית הסוציאליסטית המולדובנית. במהלך מלחמת העולם השנייה, במסגרת ההסכם בין גרמניה הנאצית לממשלה הרומנית הפאשיסטית בראשות יון אנטונסקו, נכבשה בסרביה, ובכללה העיירה אדינץ, על ידי הצבא הרומני. בשנת 1944 נכבש האזור מחדש על ידי ברית המועצות.
החל משנת 1991, לאחר התפרקותה של ברית המועצות, נמצאת אדינץ בשטחה של רפובליקת מולדובה.
הקהילה היהודית

בשנת 1897 התגוררו באדינץ 7,379 יהודים, והיוו כ-72% מתושבי העיירה. רובם עסקו במסחר ובמלאכה. הרופאים והרוקחים בעיירה היו כולם יהודים, כמו גם בעלי העגלות, שקיימו את הקשר עם יישובים אחרים. הסופר יהודה שטיינברג חי בעיירה זו בתקופה שבה התפרסם כסופר בעזרת חברו מנשה הלפרן. שניהם ניהלו בעיירה פעילות ברוח משכילית- קבלו את ניהול תלמוד התורה המקומי, הדיחו את ראש הקהילה ומינו ראש קהילה משכיל וכן פתחו ספריה לצעירים. לאחר מלחמת העולם הראשונה חילקו הרומנים את העיירה לשתי יחידות אדמיניסטרטיביות נפרדות, כדי למנוע מהיהודים, שהיו הרוב, לנהל את ענייני העיירה כולה.
בשנת 1930 התגוררו בעיירה 5,341 יהודים, ואף לקחו חלק בפעילות המוניציפלית. בתקופה מסוימת כיהן יהודי כראש העיירה, וכן שימשו יהודים כסגנים ובעלי תפקידים בכירים. בשנים האלו העיירה שגשגה, הוקמו מוסדות חינוך יהודיים, כולל בית ספר "תרבות", בית חולים יהודי ובית זקנים יהודי. בעיירה התקיימה פעילות ציונית, עם נוכחות של כל הזרמים.
לאחר סיפוח בסרביה על ידי ברית המועצות, הורע המצב הכלכלי. רכושם של היהודים הוחרם, בתי מלאכה הולאמו, המסחר הושבת, והיהודים שנחשבו לאמידים או לפעילים ציונים גורשו לסיביר.
השואה

ב-21 ביוני 1941 נסוג הצבא הסובייטי מהעיירה, וב-2 ביולי הגיעו לאזור העיירה חיילים רומנים בסיוע חיילים גרמנים מאיינזצגרופה ד'. ב-5 ביולי נכנסו החיילים לעיירה, ובתוך יומיים רצחו מאות יהודים. החיילים הרומנים הסיתו את האוכלוסייה הנוצרית המקומית כנגד היהודים, ובמעשי הרצח, הביזה והאונס השתתפו, מלבד החיילים הרומנים עצמם, גם תושבי אדינץ הנוצרים וגם איכרים מכפרי הסביבה. תוך שבועיים נרצחו כ-1,000 מתוך 5,000 יהודי אדינץ. נשים ובנות רבות שכבודן חולל, תלו את עצמן. הנרצחים נקברו בשלושה קברי אחים.
באמצע אוגוסט 1941 הוקם בעיירה גטו, אליו נדחקו שארית יהודי אדינץ, אליהם צורפו מגורשים רבים מצפון בסרביה ומבוקובינה. בספטמבר 1941 כבר הצטופפו בגטו כ-12,000 יהודים, ורבים נספו מרעב, קור ומחלות.
ב-16 בספטמבר 1941 גורשו כל היהודים מאדינץ לטרנסיסטריה. חלק מהמגורשים הובלו דרך אטאקי ורזינה, וחלק אחר דרך סקורן ובריצ'ן. רוב היהודים נספו בצעדות המוות במהלך הגירושים, ומרעב, קור ומחלות במחנות וגטאות בטרנסיסטריה, וביניהם ברשד ומוהיליב-פודילסקי. לאחר המלחמה מעט היהודים ששרדו התיישבו בצ'רנוביץ או עלו לישראל. רק בודדים חזרו לאדינץ.
ראו גם

שואת יהודי רומניה
לקריאה נוספת

ז'אן אנצ'ל ותיאודור לביא, פנקס הקהילות - רומניה, כרך ב', הוצאת יד ושם, ירושלים, 1980.
אובידיו קראנגה ודיאנה דומיטרו (אנ'), אדינץ, אנציקלופדיה של המחנות והגטאות (כרך III, עמ' 676–678), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

↑  Results of Population and Housing Census in the Republic of Moldova in 2014 "מפקד אוכלוסין במולדובה 2014", לשכת הסטטיסטיקה הלאומית של מולדובה
↑  ראה: מנשה האלפערן, פארמעטן- זכרונות און שילדערונגען, סאן פאולא: אלוועלטלעכער אידישער קולטור-קאנגרעס, 1952. עמ' 306-307.
| --- | --- |
בקרת זהויות :  NLI: 987007512637105171  GND: 4342576-8  LCCN: n88079070  VIAF: 156042603   WorldCat (עם VIAF): 156042603
אופיר (קואופרטיב ספנות)

אופיר היה קואופרטיב ספנות, שפעל מישראל בשנות ה-50 וה-60.
הקואפרטיב נוסד בשנת 1949 על ידי חיילים משוחררי חיל הים שביקשו לקיים ספנות בקואפרטיב. הם רכשו בדנמרק ספינה ישנה בשם מרקור, שינו את שמה ל"מסדה" והניפו עליה את דגל ישראל. את הכסף לרכישת הספינה אספו מהחברים ומהלוואות שניתנו על ידי בנק הפועלים והמרכז לקואפרציה. בהתחלה הפליגה מסדה לאיסלנד, ממנה הביאה משלוח דגים לאיטליה. מסדה יועדה לבצע הפלגות בים התיכון, אולם בטרם הגיעה לחיפה טבעה ליד איטליה, ב-28 במרץ 1950 ושישה מאנשי צוותה, בהם שלושה מחברי הקואפרטיב, נספו. צוות בדיקה של משרד התחבורה, שכלל את זאב הים, ציין מספר גורמים אפשריים לטביעת מסדה, בהם חבטות בתחתית שלא נבדקו, חלונות שלא נסגרו כראוי, מטען עודף, צוות לא מיומן וחוסר בהירות לגבי חלוקת התפקידים בין אנשי הצוות. הקצין הראשון של האנייה, אנוש שטמפר, הועמד לדין על גרימת מות ברשלנות ונידון לשנת מאסר.
במקום מסדה, רכש הקואפרטיב בשיתוף עם חברת שוהם ההסתדרותית את האוניה יאפוס, שנבנתה בשנת 1921 וחודשה בשנת 1948. במהלך הפלגתה לישראל נכנסה יאפוס למצוקה וקראה לעזרה אך התגברה והצליחה להגיע לחוף מבטחים. היא הגיעה לחיפה בדצמבר 1950 ושמה הוסב ל"השלושה" לזכר שלושת חברי הקואפרטיב שנספו בטביעת מסדה.
בתחילת 1951 רכש הקואפרטיב אניה שנייה.
ביוני 1956 נכתב בהארץ על הקואפרטיב:
בשנות ה-60 הקואפרטיב התפתח וצבר גירעונות כבדים. ב-23 בינואר 1967 טבעה "השלושה" על צוותה, בנסיבות שלא בוררו עד תום. בספטמבר 1968 הועברה הפעילות של הקואפרטיב לידי חברת צים.
הערות שוליים

↑  15 קואופרטיבים חדשים, דבר, 26 באוגוסט 1949
↑  ש. הדרי, צעדיה הראשונים של הספנות הקואפרטיבית, דבר, 28 בדצמבר 1949
↑  האניה הישראלית שנטרפה בדרך למולדת, מעריב, 10 בספטמבר 1950
↑  הייתי בספינה מסדה לפני טביעתה, על המשמר, 3 באפריל 1950
↑  האניה הישראלית הראשונה הגיעה לקוטב, הצופה, 9 בינואר 1950
↑  ספינה ישראלית במימי הצפון, דבר, 17 במרץ 1950
↑  הספינה הישראלית מסדה טבעה ליד ניאפול, 7 מאנשי הצוות נספו, הארץ, 30 במרץ 1950
↑  3 ישראלים נספו בטביעת "מסדה", הארץ, 31 במרץ 1950
↑  השערות על טביעת מסדה, הצופה, 14 בפברואר 1951
↑  המשך החקירה בעניין טביעת מסדה, הארץ, 21 ביולי 1952
↑  רב החובל זאב הים מעיד, דבר, 28 ביולי 1953
עדויות במשפט טביעת מסדה, הארץ, 27 ביולי 1953
עדות רב חובל דני על טביעת מסדה, הארץ, 12 באוגוסט 1953
↑  אנוש שטמפר נידון למאסר שנה, הצופה, 24 ביוני 1954
↑  רפאל סלע, מה ומי גרמו לרכישת האניה המיושנת "יאפוס" בעלת המנועימ הבלתייעילים, חרות, 24 בנובמבר 1950
1 2  האניה יאפוס הגיעה לחיפה, הארץ, 10 בדצמבר 1950
↑  אניה ישראלית קוראת לעזרה, הארץ, 21 בנובמבר 1950
↑  יאפוס ניצלה, דבר, 22 בנובמבר 1950
↑  אופיר ירכוש עוד אנית משא, מעריב, 21 בפברואר 1951
↑  יהושע גלבוע, עסקה מפוקפקת במסווה של ספנות קואפרטיבית, הארץ, 18 ביוני 1956
↑  ש. הדרי, שנת פיתוח לקואפרטיב אופיר, למרחב, 22 באפריל 1965
↑  ראובן בן צבי, מתנהלים דיונים סודיים על פירוק חב' אופיר, מעריב, 26 במרץ 1967
↑  פיצויים למשפחות צוות "השלושה", הצופה, 5 באפריל 1968
↑  ראובן בן צבי, שלוש האניות של "אופיר" הועברו סופית ל"צים", מעריב, 4 בספטמבר 1968
אויפהרטו

אוּיפֶהֵרטוֹ (בהונגרית: Újfehértó; ברומנית: Grigoreşti; ביידיש (מגרמנית): ראַצפעֶרט, Ratzfert) היא עיר במחוז סבולץ'-סטמאר-ברג שבצפון המישור הגדול בצפון-מזרח הונגריה.
הקהילה היהודית

בעיר התקיימה קהילה יהודית קטנה שגדלה במשך כל המאה ה-18. ב-1840 התמעטה הקהילה היהודית בעקבות האישור שניתן ליהודים להתיישב בערים המרכזיות, ואולם לקראת סוף המאה ה-19 גדלה הקהילה שוב, ובמהלך מלחמת העולם הראשונה גדלה שוב באופן משמעותי בשל נהירת פליטים מגליציה שהתיישבו בעיר.
ב-1941 נמנו בעיר 1,359 יהודים, מתוך אוכלוסייה כללית של 15,154 איש.
יהודי העיר הועברו עם ראשית הכיבוש הנאצי בהונגריה במלחמת העולם השנייה (1944) לגטו בנירג'האזה, שבו רוכזו כל יהודי המחוז, ומשם הובלו במאי 44' למחנה ההשמדה אושוויץ.
קהילת ניצולי השואה ששבו לאויפהרטו לאחר המלחמה התפזרה עד 1948 ולא נותרו בעיר יהודים. אך בעיר עדיין קיים בית קברות יהודי
| שנה | מספר היהודים בעיר | כלל האוכלוסייה |
| --- | --- | --- |
| 1840 | 863 |  |
| 1880 | 673 | 6,998 |
| 1910 | 1,035 |  |
| 1920 | 1,303 |  |
| 1930 | 1,228 |  |
| 1941 | 1,359 | 15,154 |
ילידי המקום

גאבור פטר (בשמו המקורי בנימין אייזנברגר, 1906 – 1993)  פוליטיקאי קומוניסטי הונגרי-יהודי, ראש המשטרה החשאית ההונגרית בין השנים 1945 לבין 1952.
פרופ' יצחק כץ (23 בינואר 1949) רופא ישראלי, מייסד המכון לאלרגיה ואימנולוגיה בבית החולים אסף הרופא ויו"ר ארגון הרופאים העצמאיים של מכבי בשנים 1997-2012.
טיבור נירי, (במקור גרינפלד 1906 – 1977) סופר יהודי-הונגרי, תסריטאי, מחזאי.
לאורה לנדייל קודם פולק (1874 – 1954) סופרת, מבקרת, עיתונאית יהודייה-הונגרייה
לקריאה נוספת

אוי-פאהארטו (ראצפרט, ראצפערט), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 7–13. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  בית הקברות היהודי באויפהרטו
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת נירג'האזה |
| --- | --- | --- |
| יישובים | נירג'האזה • אפג' • קאלמאנהאזה • קוטאי • נג'צ'רקס • נפקור • נירפזון • נירטלק • נירטורה • רקמז • שנייה • סבולץ' • טימאר • טיסנג'פלו • אויפהרטו |  |
| --- | --- |
בקרת זהויות :  NLI: 987007535429605171  GND: 4648410-3  LCCN: n94018086  MusicBrainz: 2a18e767-8303-4737-954f-021265dad011  VIAF: 157258538   WorldCat (עם VIAF): 157258538
The Nights

| --- | --- |
 סינגל בביצוע אביצ'י
 מתוך האלבום The Days / Nights
 יצא לאור:  1 בדצמבר 2014
 פורמט:  הזרמת מוזיקה 
 סוגה:  האוס פרוגרסיבי • פולקטרוניקה
 אורך:  2:56
 חברת תקליטים:  יוניברסל מיוזיק גרופ • PRMD
 כתיבה:  טים ברגלינג, ניקולס פורלונג, גבריאל בנימין, ירדן סוקוף וג'ון פלדמן
 לחן:  ג'ון פלדמן, אביצ'י, ניקולס פורלונג, Infinity 
 הפקה:  אביצ'י, אראש פורנורי
 
"The Nights" (בעברית: "הלילות") הוא סינגל מאת ה-DJ והמפיק המוזיקלי השוודי אביצ'י, שהופק על ידי אביצ'י והמפיק האיראני-שוודי אראש פורנורי. הסינגל יצא לאור ב-1 בדצמבר 2014 כסינגל המוביל ממיני-האלבום השני של אביצ'י, The Days / Nights. את המילים כתבו אביצ'י וכותבים שונים.
השיר הגיע למקום השישי במצעד הסינגלים הבריטי ולמקום הראשון במצעד הדאנס הבריטי. ב-23 בינואר 2015, אביצ'י הוציא את "The Nights (Avicii by Avicii)", הרמיקס לשיר. השיר מופיע בגרסה הבריטית של אלבום האולפן השני של אביצ'י "Stories". השיר הושמע במשחק הווידאו "FIFA 15" של EA Sports. בשנת 2014, תוכנית הטלוויזיה "SportsCenter" ב-ESPN השתמשה ב-"The Nights" כשיר סיום השנה בספורט. הוא שימש גם כשיר הגול של קרוליינה הוריקנס מ-2015 עד 2018.
וידאו קליפ

ב-15 בדצמבר 2014, הקליפ הרשמי לסינגל "The Nights" פורסם ביוטיוב. נכון מאי 2023, הקליפ הגיע לכ-906 מיליון צפיות.
קרדיטים וכוח אדם

הסינגל הוקלט באולפני Foxy, לוס אנג'לס, קליפורניה.
כתיבה – ניקולס פורלונג, גבריאל בנימין, ג'ורדן סוקוף, ג'ון פלדמן, אביצ'י
הפקה – אביצ'י
קופרודוקציה – אראש פורנורי
שירה – ניקולס פורלונג
הנדסה והפקה ווקאלית – זאק סרוויני
גיטרה אקוסטית – קולין בריטיין
גיטרה לאפ סטיל – וויל קרטר
תופים – ג'ורדן סוקוף
שירה נוספת – "The Mighty Riot"
מיקומי שיא ותארים

|   ‏‏‏  מצעדים ודירוגים (2014–2015)> מדינה |   ‏‏‏  מצעדים ודירוגים (2014–2015)> מצעד |   ‏‏‏  מצעדים ודירוגים (2014–2015)> מיקום שיא |   ‏‏‏  מצעדים ודירוגים (2014–2015)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 9 |  |
|  איטליה | מצעד הסינגלים האיטלקי | 19 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | - |  |
|  ארצות הברית | Dance Club Songs | 3 |  |
|  ארצות הברית | Hot Dance/Electronic Songs | 10 |  |
|  גרמניה | GfK – טופ 100 | 19 |  |
|  דנמרק | היטליסטן | 22 |  |
|  הממלכה המאוחדת | מצעד הסינגלים הבריטי | 6 |  |
|  הממלכה המאוחדת | מצעד שירי הדאנס | 1 |  |
|  ולוניה | אולטראטופ 40 | 29 |  |
|  יפן | יפן הוט 100 | 5 |  |
|  ישראל | מדיה פורסט ישראל | 4 |  |
|  ישראל | גלגלצ | 2 |  |
|  לבנון | מצעד 20 העליונים הרשמי של לבנון | 18 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 12 |  |
|  סלובניה | SloTop50 | 10 |  |
|  ספרד | PROMUSICAE | 17 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 14 |  |
|  צרפת | SNEP | 79 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 17 |  |